Veikko Pihlajamäki (poliitikko)

Veikko Jaakko Uolevi Pihlajamäki (4. maaliskuuta 1922 Kauhava − 12. huhtikuuta 2007 Kauhava) oli suomalainen Suomen Keskustan kansanedustaja (1972–1987) Vaasan läänin vaalipiiristä ja puolustusministeri Sorsan IV hallituksessa (1983–1987). Hän sai ministerin arvonimen 2002.

Pihlajamäki oli presidentin valitsijamies kolmesti (1968, 1978, 1982) ja kuului kotikuntansa Kauhavan kunnanvaltuustoon yli 30 vuotta (1961–1993). Hän johti keskustan Etelä-Pohjanmaan piiriä vuodet 1970–1983. Koulutukseltaan hän oli diplomi-insinööri (Teknillisen korkeakoulun maanmittausosasto, 1949).

Hän kuului keskustan niin sanottuun ”Mustaan tusinaan”, puolueen konservatiiviseen siipeen. Hän muun muassa kannatti Johannes Virolaista puolueen presidenttiehdokkaaksi vuoden 1982 presidentinvaaleihin, kun korkein keskustajohto pääsääntöisesti oli Ahti Karjalaisen ehdokkuuden takana.

Kirjat

Lähteet 
 

Kansanedustajat
Suomen Keskustan poliitikot
Musta tusina
Kauhavan kaupunginvaltuutetut
Suomen puolustusministerit
Vaasan vaalipiiri
Suomalaiset ministerin arvonimen saaneet
Suomalaiset insinöörit
Vuonna 1922 syntyneet
Vuonna 2007 kuolleet